CELEX: 32009R0824
Language: et
Date: 2009-09-09 00:00:00
Title: Komisjoni määrus (EÜ) nr 824/2009, 9. september 2009 , millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 39 ja rahvusvahelise finantsaruandlusstandardiga (IFRS) 7 (EMPs kohaldatav tekst)

10.9.2009   
            
            
               ET
            
            
               Euroopa Liidu Teataja
            
            
               L 239/48
            
         
      KOMISJONI MÄÄRUS (EÜ) nr 824/2009,
   9. september 2009,
   millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 39 ja rahvusvahelise finantsaruandlusstandardiga (IFRS) 7
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eelkõige selle artikli 3 lõiget 1,
   ning arvestades järgmist:
   
               (1)
            
            
               Komisjoni määrusega (EÜ) nr 1126/2008 (2) võeti vastu teatavad 15. oktoobri 2008. aasta seisuga kehtinud rahvusvahelised standardid ja tõlgendused.
            
         
               (2)
            
            
               Rahvusvaheliste Raamatupidamisstandardite Nõukogu avaldas 27. novembril 2008 rahvusvahelise raamatupidamisstandardi IAS 39 ja rahvusvahelise finantsaruandlusstandardi IFRS 7 Finantsvarade ümberliigitamine – jõustumiskuupäev ja üleminek muudatused, edaspidi „standardite IAS 39 ja IFRS 7 muudatused”. Standardite IAS 39 ja IFRS 7 muudatustes on selgitatud Rahvusvaheliste Raamatupidamisstandardite Nõukogu poolt 13. oktoobril 2008 väljaantud muudetud standardite jõustumiskuupäeva ja üleminekumeetmeid.
            
         
               (3)
            
            
               Konsulteerimine Euroopa finantsaruandluse nõuanderühma (EFRAG) tehniliste ekspertide rühmaga (TEG) kinnitab, et standardite IAS 39 ja IFRS 7 muudatused vastavad määruse (EÜ) nr 1606/2002 artikli 3 lõikes 2 esitatud tehnilistele kriteeriumidele, mis peavad olema standardi vastuvõtmiseks täidetud. Kooskõlas komisjoni 14. juuli 2006. aasta otsusega nr 2006/505/EÜ, millega luuakse standardialaste nõuannete järelevalverühm, kes nõustab komisjoni Euroopa finantsaruandluse nõuanderühma (EFRAG) arvamuste objektiivsuse ja erapooletuse hindamisel, (3) võttis standardialaste nõuannete järelevalverühm arvesse EFRAGi arvamust heakskiidu kohta ja teavitas komisjoni, et see on hästi tasakaalustatud ja objektiivne.
            
         
               (4)
            
            
               Seepärast tuleks määrust (EÜ) nr 1126/2008 vastavalt muuta.
            
         
               (5)
            
            
               Kuna käesolevat määrust ei ole vaja kohaldada tagasiulatuvalt, ei tule komisjoni määruse (EÜ) nr 1004/2008 (4) alusel juba koostatud ja esitatud raamatupidamisaruandeid tagasiulatuvalt muuta.
            
         
               (6)
            
            
               Käesoleva määrusega ettenähtud meetmed on kooskõlas raamatupidamise regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1126/2008 lisas muudetakse rahvusvahelist raamatupidamisstandardit IAS 39 Finantsinstrumendid: kajastamine ja mõõtmine ning rahvusvahelist finantsaruandlusstandardit IFRS 7 Finantsinstrumendid: avalikustatav teave vastavalt käesoleva määruse lisale.
   Artikkel 2
   Äriühing, kes on juba esitanud oma raamatupidamisaruanded vastavalt määrusele (EÜ) nr 1004/2008, ei pea neid uuesti esitama.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. september 2009
      
         
            Komisjoni nimel
         
         
            komisjoni liige
         
         Charlie McCREEVY
         
      
   
   
      (1)  EÜT L 243, 11.9.2002, lk 1.
   
      (2)  ELT L 320, 29.11.2008, lk 1.
   
      (3)  ELT L 199, 21.7.2006, lk 33.
   
      (4)  ELT L 275, 16.10.2008, lk 37.
   
      LISA
      
         RAHVUSVAHELISED RAAMATUPIDAMISSTANDARDID
      
      
                  IAS 39 ja IFRS 7
               
               
                  Finantsvarade ümberliigitamine – jõustumiskuupäev ja üleminek (IAS 39 Finantsinstrumendid: kajastamine ja mõõtmine ja IFRS 7 Finantsinstrumendid: avalikustatav teave muudatused).
               
            
         Paljundamine lubatud Euroopa Majanduspiirkonnas. Kõik olemasolevad õigused kehtivad väljaspool EMPd, v.a õigus paljundada isiklikuks kasutamiseks või muul õiguspärasel otstarbel. Lisateavet on võimalik saada IASB veebilehelt www.iasb.org
      
      
         
            Finantsvarade ümberliigitamine – jõustumiskuupäev ja üleminek (IAS 39 Finantsinstrumendid: kajastamine ja mõõtmine ja IFRS 7 Finantsinstrumendid: avalikustatav teave muudatused)
      
      
         IAS 39 muudatus
      
      Paragrahvi 103G muudetakse kehtetuks ja paragrahvid 103H ja 103I lisatakse.
      JÕUSTUMISKUUPÄEV JA ÜLEMINEK
      
                  103H
               
               
                  
                     Finantsvarade ümberliigitamine (IAS 39 ja IFRS 7 muudatused), välja antud 2008. aasta oktoobris, muudetud paragrahve 50 ja AG8, lisatud paragrahvid 50B–50F. (Majandus)üksus kohaldab kõnealuseid muudatusi alates 1. juulist 2008. (Majandus)üksus ei liigita ümber finantsvara vastavalt paragrahvidele 50B, 50D või 50E enne 1. juulit 2008. Finantsvara mis tahes ümberliigitamine, mis on tehtud 1. novembril 2008 või hiljem, jõustub üksnes ümberliigitamise kuupäeva seisuga. Finantsvara mis tahes ümberliigitamist vastavalt paragrahvidele 50B, 50D või 50E ei kohaldata tagasiulatuvalt enne 1. juulit 2008.
               
            
                  103I
               
               
                  
                     Finantsvarade ümberliigitamine – jõustumiskuupäev ja üleminek (IAS 39 ja IFRS 7 muudatused), välja antud 2008. aasta novembris, muudetud paragrahvi 103H. (Majandus)üksus kohaldab kõnealust muudatust alates 1. juulist 2008.
               
            
         IFRS 7 muudatus
      
      Paragrahvi 44E muudetakse ja paragrahv 44F lisatakse.
      JÕUSTUMISKUUPÄEV JA ÜLEMINEK
      
                  44E
               
               
                  
                     Finantsvarade ümberliigitamine (IAS 39 ja IFRS 7 muudatused), välja antud 2008. aasta oktoobris, muudetud paragrahvi 12 ja lisatud paragrahv 12A. (Majandus)üksus kohaldab kõnealuseid muudatusi alates 1. juulist 2008.
               
            
                  44F
               
               
                  
                     Finantsvarade ümberliigitamine – jõustumiskuupäev ja üleminek (IAS 39 ja IFRS 7 muudatused), välja antud 2008. aasta novembris, muudetud paragrahvi 44E. (Majandus)üksus kohaldab kõnealust muudatust alates 1. juulist 2008.